סאם הבלתי-ניתן להטבעה

סאם הבלתי-ניתן להטבעה (באנגלית: Unsinkable Sam, הידוע גם בשם אוסקר; 1941-1955) הוא כינוי של חתול ספינה ש"שירת" במהלך מלחמת העולם השנייה הן בקריגסמרינה (צי המלחמה של גרמניה הנאצית) והן בצי המלכותי הבריטי. הוא שרד את טביעתן של שלוש ספינות. "שירת" כחתול ספינה בין השנים 1941–1955. 
סאם הבלתי-ניתן להטבעה

== ביוגרפיה ==
שמו המקורי של החתול אינו ידוע. השם "אוסקר" ניתן לו על ידי צוות המשחתת הבריטית "קוזאק" שחילצה אותו מהים בעקבות טביעת ספינת הקרב הגרמנית "ביסמרק". השם "אוסקר" נגזר מקוד האותות הבינלאומי לאות 'O'; האות מסמלת "אדם בים" באנגלית: "Man Overboard"<ref name=":0"></ref> (האיות הגרמני, "Oskar", שימש גם הוא לעיתים, מכיוון שסאם היה במקור חתול גרמני).

=== ספינת קריגסמרינה ביסמרק ===
ביסמרק
החתול, שהיה בעל טלאים בשחור-לבן, היה כביכול חתולו של איש צוות אלמוני ששירת על גבי ספינת הקרב הגרמנית "ביסמרק" והיה על סיפון הספינה ב-18 במאי 1941 כשהפליגה למבצע "תרגיל הריין" (בגרמנית: Rheinübung), המשימה היחידה של ה"ביסמרק". ה"ביסמרק" הוטבעה לאחר קרב ימי עז ב-27 במאי, ורק 114 מתוך למעלה מ-2,200 אנשי ציוותה שרדו בקרב.<ref name=":1"></ref> שעות ספורות לאחר מכן, אוסקר נמצא צף על קרש ונמשה מהמים על ידי המשחתת הבריטית "קוזאק".  מבלי לדעת מה היה שמו המקורי על ה"ביסמרק", צוות ה"קוזאק" קרא לקמע החדש שלהם "אוסקר".

=== ספינת הוד מלכותה קוזאק ===
ספינת הוד מלכותה קוזאק
החתול שירת על סיפון ה"קוזאק" במשך מספר חודשים, בעת שהספינה ביצעה תפקידי ליווי שיירות בים התיכון ובצפון האוקיינוס האטלנטי. ב-24 באוקטובר 1941,<ref name=":0" /> ה"קוזאק" ליוותה שיירה מגיברלטר לבריטניה כאשר נפגעה קשות מטורפדו שנורה על ידי צוללת U-563 גרמנית. צוותה הועבר למשחתת הוד מלכותה "לגיון",<ref name=":2"></ref> ונעשה ניסיון לגרור את ה"קוזאק" בחזרה לגיברלטר. עם זאת, החמרה בתנאי מזג האוויר גרמה לכך שהמשימה הפכה לבלתי אפשרית, והיה צורך לנטוש אותה. ב-27 באוקטובר, יום לאחר מכן, טבעה ה"קוזאק" ממערב לגיברלטר. הפיצוץ הראשוני פוצץ שליש מן החלק הקדמי של הספינה, ו-159 מאנשי צוותה נספו.<ref name=":0" /> אוסקר שרד גם כאן, והובא לבסיס הצי הבריטי המלכותי בגיברלטר.

=== נושאת המטוסים רויאל אוק ===
ה"רויאל אוק" שוקעת, ולצידה ספינת הוד מלכותה לגיון
החתול, שכונה "סאם הבלתי-ניתן להטבעה", הועבר לנושאת המטוסים "רויאל אוק", שבמקרה היה לה חלק חשוב בהשמדת ה"ביסמרק" (יחד עם ה"קוזאק"). עם זאת, מזלו של סאם לא שפר עליו על סיפונה של נושאת המטוסים, ובעת חזרתה ממלטה ב-13 בנובמבר 1941, נושאת המטוסים טורפדה אף היא, הפעם על ידי U-81. נעשו ניסיונות לגרור את ה"רויאל אוק" לגיברלטר, אך זרימת המים הבלתי ניתנת לעצירה הפכה את המשימה לבלתי אפשרית. נושאת המטוסים התהפכה וטבעה 30 מייל מגיברלטר. הקצב האיטי שבו טבעה הספינה גרם לכך שניתן היה להציל את כל אנשי הצוות (מלבד אחד). הניצולים, כולל סאם, שנמצא נאחז בקרש צף על ידי ספינה קטנה ותואר כ"כועס אך בלי פגיעה משמעותית", הועברו לספינת הוד מלכותה "ברק" ולאותה "לגיון" אשר חילצה את צוות ה"קוזאק". "לגיון" עצמה טבעה אף היא ב-1942, ואילו ה"ברק" טבעה ב-1943.

אובדן ה"רויאל אוק" סימל את סוף הקריירה הימית של סאם. הוא הועבר תחילה למשרדי מושל גיברלטר ולאחר מכן נשלח לממלכה המאוחדת, שם בילה את שארית המלחמה בבית יורדי ים בבלפסט שנקרא "הבית למלחים".<ref name=":2" /> הוא נפטר בשנת 1955.<ref name=":1" /> דיוקן פסטל שלו (שכותרתו Oscar, the Bismarck's Cat) מאת האמנית ג'ורג'ינה שו-בייקר (1860–1951) נמצא ברשות המוזיאון הימי הלאומי בגריניץ'.

== ביקורת ==
רשויות מסוימות מפקפקות באמיתות החתול סאם ומעלות את האפשרות שהביוגרפיה שלו אינה אלא "סיפור ים", למשל, מכיוון שקיימות תמונות של שני חתולים שונים המזוהות עם אותו החתול.<ref name=":1" />

== לקריאה נוספת ==
* 
* 
* 

== קישורים חיצוניים ==
* [https://military-history.fandom.com/wiki/Main_Page Military Wiki]
* [https://worldofwarships.com/en/news/sales-and-events/over-keels-unsinkable-sam/ Head over heel קומיקס על אוסקר], באתר World of warships, 24 בספטמבר 2019

== הערות שוליים ==

קטגוריה:חתולים מפורסמים
קטגוריה:חתול
קטגוריה:הצי המלכותי הבריטי במלחמת העולם השנייה